Аҟәа иаатит украинатәи анационалистцәа рыцәгьоурақәа аазырԥшуа ацәыргақәҵа
© Sputnik / Томас ТхайцукВыставка в музее боевой славы - Обыкновенный нацизм
© Sputnik / Томас Тхайцук
Анапаҵаҩра
Ацәыргақәҵа "Анацизмҵәҟьа" еиҿыркааит Владислав Арӡынба ихьӡ зху аибашьра Афырхаҵара амузеии аспорт азы Аҳәынҭеилаки Аԥсны иҟоу Урыстәыла Ацҳаражәҳәарҭеи Россотрудничество Ахаҭарнакреи рыцхыраарала.
АҞӘА, хәажәкыра 20 – Sputnik, Бадраҟ Аҩӡба. Ацәыргақәҵа "Анацизмҵәҟьа" аатит Владислав Арӡынба ихьӡ зху аибашьра Афырхаҵара амузеи аҿы, Аҟәа.
Урыстәылатәи аҭоурыхтә еилазаара Аԥсны иҟоу Ахаҭарнакра аиҳабы Милана Бжьаниаԥҳа ишазгәалҭаз ала, ацәыргақәҵаҿы иаарԥшуп 2014 - 2023 шықәсқәа рзы украинатәи анационалистцәа рыцәгьоурақәа рнаҩсгьы, Новороссиа ахақәиҭтәра, арегионқәа рыҟны аҭынч ԥсҭазаара ашьақәыргылара, аибашьраҿ ааха зоуз уҳәа.
"Аԥсны азы ацәыргақәҵа актуалуп раԥхьа иргыланы 2014 шықәса раахыс ҳауаажәлар рхаҭарнакцәа хатәгәаԥхарала Украина имҩаԥысуа арратә операциа ҷыда иахьалагылоу азы", - ҳәа азгәалҭеит лара.
Аԥсны иҟоу Урыстәыла ацҳаражәҳәаҩ Михаил Шургалин инаҵшьны иазгәеиҭеит ацәыргақәҵа актуалра шамоу, Мраҭашәара Европа еиҳа-еиҳа анеонацистцәа "рыцхыраара ахархәарала" аибырххарақәа аналаргало аамҭазы.
Хәажәкыра 22 рҟынӡа иаарту ацәыргақәҵа еиднакылоит афотосахьақәеи сахьала еиқәыршәоу аматериалқәеи.
Ацәыргақәҵа еиҿыркааит Аԥсны иҟоу Урыстәыла Ацҳаражәҳәарҭеи, Россотрудничество Ахаҭарнакреи, Владислав Арӡынба ихьӡ зху аибашьра Афырхаҵара амузеии аспорт азы Аҳәынҭеилаки.